Wiskundige aspekte vir Graad 2 | © My Klaskamer - idees en gedagtes uit 'n juffrou se pen
Mei 28, 2009 @ 16:42:23
Hi my dogtertjie is nou in gr.2 Sy is ‘n getroue flikse leerder. Ons sukkel net vreeslik met wiskunde. Ek sal baie bly wees as jy dalk vir my inligting kan stuur of vraestelle of enige iets wat ons kan help om die wiskunde makliker te maak. Veral die woordsomme. Sy vind dit ook moeilik om te halveer. Is daar ‘n maklike manier om dit vir haar te leer?
Hoop jy kan help…..
Mei 28, 2009 @ 17:42:02
Rientjie, syferkundigheid en wiskunde is maar ‘n karnallie. ‘n Mens moet daagliks met die kleintjies sit en oor en oor aan die basiese en eenvoudige aspekte werk.
1. Tel elke dag: As jou dogtertjie sukkel met telling – met begrip – tel eers net in ene. Gebruik tellers (soos knope of doppies) en skuif dit weg soos julle aftel. Later skuif ‘n mens twee-twee as jy in tweë tel en drie-drie as jy in drië tel. Skuif eers vir haar en laat haar dan self skuif as sy genoeg selfvertroue het.
Dis belangrik dat julle nie te ver tel nie – eers net tot by tien, dan 20, dan 30. As julle genoeg in veelvoude en ene vorentoe getel het, kan julle ook terug tel (Kom ons tel terug vanaf 30. Mooi! Kan jy in tweë terug tel?) Prys elke poging en motiveer met die Steers-roomyse 😉
Deel ook “slab” sjokolades op. Tel dan die blokkies – bv. 12. Werk nou uit hoeveel elkeen sal kry as julle die sjokoladeblokkies tussen net julle twee gaan verdeel. (Een vir jou en een vir my…) Hoeveel kry jy? Hoeveel kry ek? Dis dieselfde hoeveelheid. Die groot sjokolade is presies in die helfte verdeel. Doen hierdie tipe aftellery gereeld. 😉
Mei 19, 2010 @ 20:37:11
hi ek het ‘n 8 jarige seun hy sukkel wel met lees kan u my dalk help?
Mei 20, 2010 @ 18:00:02
Laat weet asseblief hoe dit met julle gaan so deur die oefenry 😉 Baie sterkte!
Aug 05, 2010 @ 16:03:02
My dogtertjie is in Graad 2 en sukkel met geld-aanleer. Veral as daar sente betrokke is, “slaan sy toe.” Help asseblief!!!!!!
Aug 05, 2010 @ 17:08:38
Hello, Suzette…Dit is nogal ‘n moeilike een. Speel so ‘n bietjie met regte munte en kyk of sy verstaan dat 2 50c’e = R1 = 5 20c’e…ensovoorts. Speel winkel-winkel deur die spenskas oop te gooi en vir alles ‘n prys te gee. Maak julle eie papiergeld en koop en verkoop dat julle blou word. ‘n Geldspelery is een van die vinnigste maniere om die waardes te verstaan. Maak telkens melding daarvan dat die getal lang die “R” die rande is en dat die getalle na die komma stukkies van ‘n volgende “rand” is. R1, 15 = een rand en nog 15 sente. Jy het meer as net ‘n rand (sommer baie geld :lol:). Speel eers net met bedrae tussen nul sent en R10 en as sy die konsepte begin verstaan, kan jy oorgaan in tiene. As die tekens jou dogtertjie verwar, maak eers seker dat julle die “groepies van 100” vol maak. Gooi die “geld” in bakkies (sommer ‘n ou eierdosie) en hou die “kleingeld” eenkant. As julle genoeg somme gedoen het met die vol en halwe bakkies, kan jy die woorde “vol” en “halwe” bakkies met rand en sent vervang.
Feb 18, 2011 @ 08:54:12
Kan jy dalk vir my se wat die gr2’s onder die knie moet he teen die einde van die jaar? Waarna werk ons?
Feb 20, 2011 @ 09:18:21
Môre, Rina 😉
Waar Graad 1 meer op optelling en aftrekking gefokus het, sal Graad 2 aan vermenigvuldiging begin raak. Loer gerus na die skakels in hierdie antwoord 😉 Hou die oefeninge lekker en betrek soms speletjies soos slangetjies en leertjies of Scrabble (gebruik die punte-stelsel) om “toevallig” aandag aan somme te gee en vra vir die klasjuffrou of sy nie dalk ekstra (ou) werkvelle het nie. Indien die skool ekstra klassies aanbied (intervensie of didakties), kan ‘n mens dit oorweeg om vaslegging van die klaswerk te doen. Baie sterkte!
Mei 27, 2011 @ 12:25:24
Sy het ook n probleem met tafels. 1x – 4x tafels. Sy kan in 2’s en 4’s tel en as ek maal tafels vir haar op n papier skryf ken sy die andwoorde. Sy gebruik haar vingers maar sy kry die andwoorde. Die probleem is in die klas wanneer die juffrou hulle vra wat is 3×7, dan weet sy nie. Die wat dan nie die andwoorde dadelik ken nie moet staan en hulle word dan weer n maal som gevra die wat die andwoord die gouste gee kan sit. Met die gevolg is iemand bly laaste staan. (wat ek voel nie regverdig is nie want nie elke kind is wiskunde kinders nie en daar kan dalk n stigma klou van bv. “dom kind” ens. kinders is snaakse kreatuurtjies en dit breek die leerder se selfbeeld af.) Ek het al dat sy die tafels soos n pappagaai leer maar dit lyk nie of dit werk nie, Help asseblief! Ek is al moedeloos en raadop. Gr1 het sy pragtig gevorder met wiskunde maar deesdae is dit na absolute NAGMERRIE!!!
Mei 29, 2011 @ 09:28:07
Môre, Monja 😉
Lekker oefen en baie sterkte 😉
Okt 15, 2012 @ 11:51:39
Okt 19, 2012 @ 20:00:51
Hallo, Madaleen 😉 Ongelukkig is ek onkundig met die seniors se webtuistes. Loer gerus na education.gov vir idees. Sterkte!
Apr 17, 2013 @ 11:54:59
Apr 17, 2013 @ 18:10:42
Middag, Cecilia 😉
Ek het vir jou stukkies om die phonics te hersien. Loer gerus na die Engelse stukkie onder die “Drukbare” hofie. Daar is sigwoorde, phonic families, flitskaarte en Engelse getalname. Kyk na die stukkie oor flitskaarte vir idees om met die Engelse woorde te probeer. Ek het enkele idees in verband met tyd en verskillende wiskunde idees. Loer gerus ook na die lysie skakels aan die regterkant van die blog – gemerk “blogroll”. Daar is verskeie wat met “wiskunde” gemerk is. Vir algemene huistaal/Afrikaanse hulp kan jy soekterme soos “klanke, abc, skrif, lees, sigwoorde, flits, dubbelklank, drieklanke…” by die bruin soekblokkie aan die regterkant in tik.
Jul 15, 2013 @ 12:02:07
Jul 15, 2013 @ 16:25:00
Leesbegrip ontwikkel weens die verskillende komponente van lees. Hersien die outjie se kennis van klanke en sigwoorde saam met ekstra leeswerk. Jy kan soekterme soos “lees, sigwoord, hersien, klanke, abc…” by die bruin soekblokkie hier aan die regterkant in tik om drukbare bladsye en leesstukke te kry. Loer ook na cnx.org en leerafrikaans123 vir werksvelle 😉 Winkels soos PNA het nogal oulike (± A5) leesbegripboekies – sulke valetjies 😉
Mar 16, 2014 @ 16:50:48
Hallo Juffrou ek het op jou blog afgekom terwyl ek vir idees gesoek het om ‘n lesplan te doen vir Graad twee. Ek is ‘n eerstejaar student aan die Puk en het gewonder met jou toestemming of ek dalk van jou oulike idees kan gebruik.
Mar 16, 2014 @ 18:16:05
Jul 22, 2015 @ 19:11:12
Help asb met hoe ‘n Graad 2 kind somme moet bereken. Bv 100 + 10 + 5 =.
Hoe moet hulle te werk gaan om by die antwoord uit te kom? Ek leer hom om die 3 getalle onder mekaar te skryf en van agter af te begin optel en waar ‘n antwoord oor 9 gaan, moet hy die voorste een oordra bv 10 = 0 en dra die 1 oor. Hulle se dit is Gr 3 metode, nou hoe is Gr 2 metode?
Jul 22, 2015 @ 21:32:27
Hallo, Henriette 😉
Loer gerus hier. Ek gebruik gewoonlik flardkaarte om te wys hoe die getalle in honderde, tiene en ene op breek en dan tel ons soort by soort. Bv. 123 = 100 + 20 + 3 en 114 = 100 + 10 + 4 lei tot 3 + 4 = 7, 20 + 10 = 30 en 100 + 100 = 200. Bou dan die nuwe antwoorde met die flardkaarte.
Vra gerus ook dat die juffrou vir julle voorbeelde van die metodes stuur. 😉
Aug 02, 2016 @ 13:23:38
My seuntjie sukkel ook maar met die Wiskunde en kon ek so paar vraestelle kry vanaf die internet.(ANA) Ek is nie seker hoe Graad 2’s halvering moet doen nie. Ek sien groot getal soos bv “Die helfte van 74” in van die vraestelle.
Is daar ‘n manier hoe hul dit moet kan uitwerk ?
Hy verstaan die basies van deel deur 2 en kan getalle wat maklik is bv 10 maklik deel deur 2 om groepies van 2 te maak tot hy by 10 kom , en tel dan hoeveel groepies daar is. Ek din die metode gaan nie goed werk vir 74 en gaan baie lank vat om groepies te teken van twee en dan te tel.
Aug 02, 2016 @ 13:56:34
Middag, Boet 😉
Ek het ‘n stukkie oor halvering, eenvoudige deling en dan is daar voorbeelde in die departementele boek (ongeveer bl. 98 en 121).
Hierdie tipe somme gaan nou op sy kennis van veelvoude fokus. Gebruik die flardkaarte om die getal op te breek, bv. 70 en 4. Die som vra dat ons 74 gelykop tussen 2 mense/hopies verdeel. Dit gaan lank neem om 70 een-vir-een uit te deel. Hoe maak ons dit makliker? ‘n 10 vir jou, ‘n 10 vir my, ‘n 10 vir jou…Wat bly oor? ‘n 10. Kan ons dít gelykop verdeel. Ja, ‘n 5 vir elkeen. Elkeen kry 35…en nou verdeel ons die 4 ook. 35 + 2 = 37.
Dit neem lank, maar die proses is belangrik.
Hier is nog voorbeelde van die JNA-/ANA-vraestelle. Tik ook soekterme soos “wiskunde huiswerk, hoe laat is dit, geld, halveer, verdubbel, woordsom, voor en na, meer en minder…” by die bruin soekblokkie aan die regterkant in vir meer wiskunde oefeninge en idees 😉
Aug 02, 2016 @ 15:28:27
Baie dankie…………dit help regtig baie. Ek het nooit gedink dit is hoe hul dit moet benader nie. Ongelukkig kry ons nie voorbeelde in die huiswerk boek nie. Net opdrage. So dit maak dit soms moeilik as my seun nie kan onthou hoe die somme gedoen moet word nie.
Aug 02, 2016 @ 16:10:45
Dis ‘n plesier 😉 Voorspoed met die huiswerk.
Mei 26, 2017 @ 13:06:11
My seuntjie is in Gr2.
Sy juffrou se hy sukkel met die volgende.
– Maal tafels
Ek het nooit gedink my kind het n probleem omrede sy punte op die raport altyd goed was.Die Juf het ook gesê hy dagdroom en beweeg heeltyd (Kan nie stil sit nie ).Maar anders as dit is hy ‘n baie stil kind .Hy is tans op die volgende :
Ek sien al ‘n verskil in hom maar die onderwyser sê hy voltooi nie sy werk in die klas nie . Asb ek het jou raad nodig.
Mei 26, 2017 @ 23:51:57
Hallo, Angelique 😉
Wanneer ‘n outjie sukkel met ‘n fluktuerende aandagspan, gee ons soms ‘n wikkelkussing of ‘n groot yogabal om op te sit. Dit word gewoonlik meer vir die woeleriger outjies gebruik. Indien die outjie dagdroom, sou ek aanraai dat hy nader aan die juffrou sit of langs ‘n maat wat hom graag sou herinner om te werk.
Omega 3 is beslis ‘n goeie aanvulling tot ‘n gebalanseerde dieet. Praat gerus met kundiges oor moontlike aanpassings in die outjie se dieet om te verseker dat sy bloedsuiker heeldag optimaal is.
Party outjies word baie deur die gedruis in ‘n klas ontwrig. Sou hy in ‘n stiller situasie beter kon fokus? ‘n Mens kan klankdempende oorfone probeer of ‘n eenvoudige afskorting met ‘n groot ringlêer bou.
Party outjies fokus beter as hulle aan iets soos komkommer of wortelstokkies kou of met ‘n vroetelspeelding (soos ‘n stresballetjie) speel terwyl hulle werk. Dit help ook om elke dan en wan op te staan en ‘n bietjie water te drink.
Vir die maaltafels kan julle gerus die veelvoude én maaltafels hersien. Hersien die uitspraak van die Engelse klanke, bv. a = a (soos in apple) en die alfabetnaam is A (klink soos “Ay”). Werk aan die enkelklanke en dan aan die klinker- en medeklinkerkombinasies afsonderlik (bv. oo, ee, ay, ai, oi, oy, ea…th, sh, ch, wh, ph) d.m.v. flitskaarte en sinsbou.
Klik gerus op die skakels in hierdie boodskap en tik soekterme soos “lees, hersien, sigwoord, klanke, dubbelklank, tweeklank, drieklank, leeslys, leesreeks, android, iPad, klanksamevloeiing…komponent” by die bruin soekblokkie hier aan die regterkant in vir meer idees.
Sluit aan by 3,900 ander intekenaars